
 29.11.2019
 BG
 Официален вестник на Европейския съюз
 L 308/82
 РЕГЛАМЕНТ ЗА ИЗПЪЛНЕНИЕ (ЕС) 2019/1983 НА КОМИСИЯТА
 от 28 ноември 2019 година
 за изменение на Регламент за изпълнение (ЕС) 2017/39 по отношение на преразпределянето на помощ от Съюза
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (1), и по-специално член 5, параграф 5 от него,
 като има предвид, че:
 (1)
 В Регламент за изпълнение (ЕС) 2017/39 на Комисията (2) се определят правила, inter alia, за преразпределяне на непоискана помощ от Съюза между държавите членки, които участват в схемата за училищата и са заявили желанието си да използват повече от индикативно разпределените им средства. Размерът на индикативно разпределените средства, които могат да бъдат преразпределени към друга държава членка, следва да се основава на равнището, на което тази държава членка е усвоила окончателно разпределените средства в рамките на помощта от Съюза през предходната учебна година. Правилата за изчисляване на размера на индикативно разпределените средства, подлежащи на преразпределяне, следва да бъдат допълнително изяснени, като се отчита опитът, придобит в рамките на схемата за училищата. При изчисляването следва да се вземат предвид декларациите на държавите членки за разходите, извършени до 31 декември, за да се предоставят възможно най-актуални данни, въз основа на които да се извърши преразпределянето на помощта от Съюза.
 (2)
 Поради това Регламент за изпълнение (ЕС) 2017/39 следва да бъде съответно изменен.
 (3)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 В член 7 от Регламент за изпълнение (ЕС) 2017/39 параграф 3 се заменя със следното:
 „3. Размерът на индикативно разпределените средства, които могат да бъдат преразпределени към друга държава членка в съответствие с параграф 1, се основава на равнището, на което тази държава членка е усвоила окончателно разпределените средства в рамките на помощта от Съюза за предлагане съответно на плодове и зеленчуци и на мляко в училищата през предходната учебна година. Като се вземат предвид изпратените на Комисията декларации за разходите, извършени до 31 декември на годината преди подаването на искането за помощ от Съюза в съответствие с член 10 от Регламент за изпълнение (ЕС) No 908/2014 на Комисията (*1), размерът на окончателно разпределените средства се изчислява по следния начин:
 а)
 когато усвояването на окончателно разпределените средства е по-малко или равно на 50 %, не се предоставят допълнителни средства;
 б)
 когато усвояването на окончателно разпределените средства е над 50 %, но по-малко или равно на 75 %, максималният размер на допълнителните средства се ограничава до 50 % от индикативно разпределените средства;
 в)
 когато усвояването на окончателно разпределените средства е по-голямо от 75 %, максималният размер на допълнителните средства не се ограничава.
 Изчислението, описано в първата алинея, не се прилага по отношение на държави членки, които започват да прилагат схемата за училищата или един от нейните елементи през първите